รัฐบาลไทย-ข่าวทำเนียบรัฐบาล-วธ.ร่วมกับภาคีเครือข่ายเปิดเทศกาลภาพยนตร์โลกแห่งกรุงเทพฯ ครั้งที่ 15 (World Film Festival of Bangkok)
วันจันทร์ที่ 28 พฤศจิกายน 2565
วธ.ร่วมกับภาคีเครือข่ายเปิดเทศกาลภาพยนตร์โลกแห่งกรุงเทพฯ ครั้งที่ 15 (World Film Festival of Bangkok)
วธ.ร่วมกับภาคีเครือข่ายเปิดเทศกาลภาพยนตร์โลกแห่งกรุงเทพฯ ครั้งที่ 15 (World Film Festival of Bangkok) ฉายหนังดีเด่นดัง 53 เรื่องจากทั่วโลกให้คนไทยชม 2 - 11 ธ.ค.นี้ ณ โรงภาพยนตร์เอสเอฟ ซีนีมา เวิลด์ ศูนย์การค้าเซ็นทรัลเวิลด์
วธ.ร่วมกับภาคีเครือข่ายเปิดเทศกาลภาพยนตร์โลกแห่งกรุงเทพฯ ครั้งที่ 15 (WorldFilm Festival of Bangkok)ฉายหนังดีเด่นดัง 53 เรื่องจากทั่วโลกให้คนไทยชม 2 - 11 ธ.ค.นี้ ณ โรงภาพยนตร์เอสเอฟ ซีนีมา เวิลด์ ศูนย์การค้าเซ็นทรัลเวิลด์ พร้อมเปิดพื้นที่แลกเปลี่ยนความรู้ดันSoft Powerภาพยนตร์และสื่อสร้างสรรค์ไทยสู่ระดับนานาชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรม (วธ.) กล่าวว่า จากการที่รัฐบาลพร้อมผลักดัน“Soft Power”ความเป็นไทย ผ่านงานวัฒนธรรมที่มีศักยภาพ 5Fได้แก่Food (อาหาร)Film (ภาพยนตร์และวีดิทัศน์)Fashion (ผ้าไทยและการออกแบบแฟชั่น)Fighting (ศิลปะการต่อสู้-มวยไทย) และFestival (การอนุรักษ์และขับเคลื่อนเทศกาล ประเพณีสู่ระดับโลก)ให้เป็นที่รู้จักในเวทีนานาชาติ ต่อยอดและพัฒนาสร้างคุณค่าเป็นมูลค่าได้อย่างเป็นรูปธรรม ซึ่งตรงกับโมเดลเศรษฐกิจBCGนั้น ล่าสุด วธ. โดย สํานักงานปลัดกระทรวงวัฒนธรรม กองทุนพัฒนาสื่อปลอดภัยและสร้างสรรค์ และบริษัท เนชั่น มัลติมีเดีย กรุ๊ป จํากัด (มหาชน) ร่วมกับภาคีเครือข่าย เตรียมเปิดเทศกาลภาพยนตร์โลกแห่งกรุงเทพฯ ครั้งที่ 15 (World Film Festival of Bangkok)ระหว่างวันที่ 2–11 ธันวาคม 2565 โดยมีพิธีเปิดในวันที่ 2 ธันวาคม 2565 ณ โรงภาพยนตร์เอสเอฟ ซีนีมา เวิลด์ ศูนย์การค้าเซ็นทรัลเวิลด์ เป็นนําเสนอภาพยนตร์คุณภาพจากทั่วโลกสู่สายตาผู้ชมในประเทศไทย และเปิดพื้นที่สําหรับแลกเปลี่ยนวัฒนธรรมและองค์ความรู้ด้านภาพยนตร์ และสนับสนุนอุตสาหกรรมภาพยนตร์ไทยผ่านการจัดฉายภาพยนตร์และจัดสัมมนา ส่งเสริมการเจริญเติบโตทางอุตสาหกรรมภาพยนตร์ในประเทศไทย อีกทั้งสอดคล้องตามยุทธศาสตร์การส่งเสริมอุตสาหกรรมภาพยนตร์และวีดิทัศน์ ระยะที่ 3 (พ.ศ. 2560 - 2564)
รัฐมนตรีว่าการกระทรวงวัฒนธรรม กล่าวว่า เทศกาลภาพยนตร์โลกแห่งกรุงเทพฯ ดําเนินกิจกรรมมาแล้ว 14 ครั้ง โดยสามครั้งล่าสุดจัดขึ้นในปี พ.ศ. 2557 2558 และ 2559 ซึ่งเว้นระยะเวลามาแล้ว 6 ปี และมาจัดในปี พ.ศ. 2565 นี้เป็นการจัดเทศกาลภาพยนตร์โลกแห่งกรุงเทพฯ (World Film Festival of Bangkok)ครั้งที่ 15 โดยมีกิจกรรม ดังนี้ 1. กิจกรรมสัมมนาในวันที่ 8 ธันวาคม 2565 เพื่อเป็นเวทีแลกเปลี่ยนความรู้ประสบการณ์การพัฒนาSoft Powerในด้านภาพยนตร์และสื่อสร้างสรรค์จากประเทศต่าง ๆ และสร้างเวทีแลกเปลี่ยนความคิดเห็นในการยกระดับเมืองพัทยาไปสู่เมืองภาพยนตร์หรือPattaya City of Film2.การจัดพิธีเปิดและพิธีปิดเทศกาลฯ กําหนดจัดระหว่างวันที่ 2 - 11 ธันวาคม 2565 ณ โรงภาพยนตร์เอสเอฟ ซีนีมา เวิลด์ ศูนย์การค้าเซ็นทรัลเวิลด์ โดยรายชื่อภาพยนตร์ที่จะจัดฉายในเทศกาลภาพยนตร์โลกแห่งกรุงเทพฯ ครั้งที่ 15 จํานวน 53 เรื่อง อาทิAFTERSUNจากUK / US , ALCARRÀSจากSpain / Italy , IN VIAGGIOจากItaly , EOจากPoland / France , NO BEARSจากIran , A ManจากJapan , TORI AND LOKITAจากBelgium , A HUNDRED FLOWERSจากJapan , RULE34 จากBrazil / France , RETURN TO SEOULจากFrance-SouthKorea-Cambodia-Germany-Belgiumสามารถดูรายละเอียดได้ที่https://www.facebook.com/photo?fbid=118843937646988&set=pcb.118851077646274
“จากนี้ไป กระทรวงวัฒนธรรมจะผลักดันการเติบโตของมูลค่าซอฟต์พาวเวอร์ โดยเฉพาะในหมวดFilmภาพยนตร์และวีดิทัศน์ แอนนิเมชัน เกม และธุรกิจที่เกี่ยวข้อง สนับสนุนการเติบโตของอุตสาหกรรมภาพยนตร์และซีรีส์ของประเทศไทยซึ่งกําลังอยู่ในช่วงขาขึ้นให้เป็นที่รู้จักในระดับนานาชาติ เป็นไปตามนโยบายปรับบทบาทเป็นกระทรวงสังคมกึ่งเศรษฐกิจ ใช้ทุนวัฒนธรรม ประเพณี และวิถีชีวิตที่เป็นอัตลักษณ์ในท้องถิ่น สร้างงาน สร้างรายได้ พัฒนาคุณภาพชีวิต เพิ่มมูลค่าทางเศรษฐกิจและคุณค่าทางสังคม”นายอิทธิพล กล่าว